CELEX: 62010TN0078
Language: et
Date: 2010-02-19 00:00:00
Title: Kohtuasi T-78/10: 19. veebruaril 2010 esitatud hagi — Lehning Entreprise versus Siseturu Ühtlustamise Amet — Certmedica International (L112)

1.5.2010   
            
            
               ET
            
            
               Euroopa Liidu Teataja
            
            
               C 113/55
            
         19. veebruaril 2010 esitatud hagi — Lehning Entreprise versus Siseturu Ühtlustamise Amet — Certmedica International (L112)
   (Kohtuasi T-78/10)
   2010/C 113/86
   Hagiavaldus esitati prantsuse keeles
   
      Pooled
   
   
      Hageja: Lehning Entreprise (Sainte-Barbe, Prantsusmaa) (esindaja: advokaat P. Demoly)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Certmedica International GmbH (Aschaffenburg, Saksamaa)
   
      Hageja nõuded
   
   
               —
            
            
               arvestades, et asjaomased tähised ja kaubad on sarnased, eksisteerib kaubamärkide L.114 ja L112 segiajamise tõenäosus kõigi kaubamärkide registreerimistaotlusega hõlmatud, klassi 5 kuuluvate kaupade osas. Järelikult tuleb otsus tühistada osas, millega hageja esitatud kehtetuks tunnistamise taotlus jäeti rahuldamata järgmiste kaupade osas: „hügieenitooted” ja „dieettoidukontsentraadid koorikloomade baasil (nt kitosaan)” ning millega otsus ülejäänud osas kehtima jäeti;
            
         
               —
            
            
               juhtumi asjaolusid arvestades on eriti ebaproportsionaalne jätta hageja kanda kulud, mille on tinginud kõnealune ilmselgelt põhjendamatu menetlus. Seega palub hageja mõista Certmedica International GmbH-lt välja hageja kõik menetluskulud vastulausemenetluses ja pärast seda.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnamärk „L112” kaupadele klassides 5 ja 29 (ühenduse kaubamärk nr 2 349 728)
   
      Ühenduse kaubamärgi omanik: Certmedica International GmbH
   
      Ühenduse kaubamärgi kehtetuks tunnistamist taotlev pool: hageja
   
      Kehtetuks tunnistamise taotleja õiguste aluseks olev kaubamärk: Prantsusmaal registreeritud siseriiklik kaubamärk „L114” kaupadele klassis 5
   
      Tühistamisosakonna otsus: rahuldada asjaomase kaubamärgi kehtetuks tunnistamise taotlus osaliselt klassi 5 kuuluvate kaupade osas
   
      Apellatsioonikoja otsus: rahuldada osaliselt Cesrtemedic Internationali kaebus
   
      Väited: nõukogu määruse (EÜ) nr 207/2009 artiklite 8, 52 ja 53 rikkumine, kuna vastandatud kaubamärkide segiajamine on tõenäoline järgmiste kaupade osas: „hügieenitooted” ja „dieettoidukontsentraadid koorikloomade baasil (nt kitosaan)”.